CELEX: 62021CN0499
Language: lt
Date: 2021-08-13 00:00:00
Title: Byla C-499/21 P: 2021 m. rugpjūčio 13 d. Joshua David Silver, Leona Catherine Bashow, Charles Nicholas Hilary Marquand, JY, JZ, Anthony Styles Clayton, Gillian Margaret Clayton pateiktas apeliacinis skundas dėl 2021 m. birželio 8 d. Bendrojo Teismo (dešimtoji išplėstinė kolegija) priimtos nutarties byloje T-252/20, Silver ir kt. / Taryba

2021 12 6   
            
            
               LT
            
            
               Europos Sąjungos oficialusis leidinys
            
            
               C 490/17
            
         
      2021 m. rugpjūčio 13 d. Joshua David Silver, Leona Catherine Bashow, Charles Nicholas Hilary Marquand, JY, JZ, Anthony Styles Clayton, Gillian Margaret Clayton pateiktas apeliacinis skundas dėl 2021 m. birželio 8 d. Bendrojo Teismo (dešimtoji išplėstinė kolegija) priimtos nutarties byloje T-252/20, Silver ir kt. / Taryba
      
      (Byla C-499/21 P)
      (2021/C 490/17)
      Proceso kalba: anglų
      
         Šalys
      
      
         Apeliantai: Joshua David Silver, Leona Catherine Bashow, Charles Nicholas Hilary Marquand, JY, JZ, Anthony Styles Clayton, Gillian Margaret Clayton, atstovaujami Δικηγόρος P. Tridimas, Solicitors A. von Westernhagen, D. Harrison
      
         Kita proceso šalis: Europos Sąjungos Taryba
      
         Apeliantų reikalavimai
      
      Apeliantai Teisingumo Teismo prašo:
      
                  —
               
               
                  panaikinti skundžiamą nutartį;
               
            
                  —
               
               
                  pripažinti ieškinį byloje T-252/20 priimtinu;
               
            
                  —
               
               
                  patenkinti apeliantų reikalavimus Bendrajame Teisme;
               
            
                  —
               
               
                  priteisti iš Tarybos bylinėjimosi išlaidas.
               
            
         Apeliacinio skundo pagrindai ir pagrindiniai argumentai
      
      Apeliantai teigia, kad Bendrasis Teismas padarė teisės klaidą, kai nusprendė, kad:
      
                  a)
               
               
                  apeliantai nėra konkrečiai susiję;
               
            
                  b)
               
               
                  Tarybos sprendimas (ES) 2020/135 dėl Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos sudarymo (1) nėra reglamentuojamojo pobūdžio aktas.
               
            Apeliantai teigia, kad jie yra konkrečiai susiję, nes:
      
                  a)
               
               
                  jie yra uždaros grupės, kurioje narystė yra nustatyta ir į ją negalima patekti įsigaliojus ginčijamam sprendimui, nariai;
               
            
                  b)
               
               
                  ginčijamu sprendimu iš jų atimamas Sąjungos pilietybės statusas ir su juo susijusios teisės; jos yra specialiosios ir išimtinės įgytos teisės, kurios negali būti atimtos ir panaikintos po Jungtinės Karalystės išstojimo.
               
            Apeliantai taip pat teigia, kad ginčijamas sprendimas yra reglamentuojamojo pobūdžio aktas, nes:
      
                  a)
               
               
                  pagal jurisprudenciją visi visuotinio taikymo aktai, kurie nėra teisėkūros procedūra priimti aktai, yra reglamentuojamojo pobūdžio aktai;
               
            
                  b)
               
               
                  tai, kad ginčijamu sprendimu daroma įtaka Susitarimui dėl išstojimo, kuris yra aukštesnės galios, nei ES institucijų priimti aktai, neturi reikšmės;
               
            
                  c)
               
               
                  argumentas, kad Susitarimas dėl išstojimo gali būti laikomas išorine vidaus teisės akto atitiktimi, yra klaidingas;
               
            
                  d)
               
               
                  argumentas, kad ginčijamam sprendimui būdingas aukštas demokratinis legitimumas, yra netinkamas.
               
            
         (1)  2020 m. sausio 30 d. Tarybos sprendimas (ES) 2020/135 (OL L 29, 2020, p. 1).